**Հավելված՝**

**Հայաստանի Հանրապետության Շիրակի մարզի**

**Գյումրի համայնքի ավագանու**

**2019 թվականի \_\_\_\_\_\_\_\_\_\_\_\_\_**

**N որոշման**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՔԱՂԱՔԱՇԻՆԱԿԱՆ ԿԱՆՈՆԱԴՐՈՒԹՅՈՒՆ**

Սույն կանոնադրությամբ սահմանվում են Հայաստանի Հանրապետության Շիրակի մարզի Գյումրի համայնքի տարածքում քաղաքաշինական գործնեության իրականացման առանձնահատկությունները՝ ելնելով համայնքի պատմականորեն ձևավորված ավանդույթների և պատմաճարտարապետական միջավայրի պահպանման անհրաժեշտությունից:

**I.ԸՆԴՀԱՆՈՒՐ ԴՐՈՒՅԹՆԵՐ**

1.1.Համայնքի քաղաքաշինական կանոնադրությունը մշակվել է որպես առանձին փաստաթուղթ և այն պարտադիր հաշվի է առնվելու համայնքի քաղաքաշինական ծրագրային փաստաթղթերի նախագծման ընթացքում.

1.2. Քաղաքաշինական կանոնադրությամբ ամրագրված պայմանները ներառվում են համայնքի ղեկավարի կողմից կառուցապատողին տրամադրվող ճարտարապետահատակագծային առաջադրանքում.

**II. ՀԱՄԱՅՆՔԻ (ԲՆԱԿԱՎԱՅՐԻ) ՔԱՂԱՔԱՇԻՆԱԿԱՆ ԱՎԱՆԴՈՒՅԹՆԵՐԸ**

**(Ճարտարապետության առանձնահատկությունները և շինարարության տեխնոլոգիաները)**

2.1.Գյումրի քաղաքի կարևորագույն հատվածն է հանդիսանում «Կումայրի» արգելոց-թանգարանի տարածքը, որն ընդգրկում է պատմական Ալեքսանդրապոլ-Լենինականը իր բնակելի, արդյունաբերական, առևտրական, առողջապահական, կրթական, ռազմական կառույցներով: Որպես ռուսական կայսրության հարավային կարևորագույն պաշտպանական կետ ընտրվել էր Գյումրի բնակավայրը իր միջնադարյան բերդով: 1830-ական թվականների վերջից սկսվեց իրագործվել ռազմական և քաղաքաշինական ծրագիր, որի շնորհիվ Ալեքսանդրապոլը դարձավ եզակի երևույթ Հայկական նահանգի սահմաններում: Ալեքսանդրապոլ բերդի շինարարության ընթացքում առաջին անգամ պաշտպանական պատերի ճակատային մասերի ձևավորման համար օգտագործվել էր սև և կարմիր տուֆերի համադրությունը:

Նոր քաղաքի շինարարությունը իրականացվում էր բանակի զինվորական Ճարտարապետ- շինարարների հսկողության ներքո:

1870-ական թվականներից հետո քաղաքացիական կառույցների նախագծերի մեջ կարելի է տեսնել ռուսական և եվրոպական քաղաքացիական ճարտարապետության տարրերը:

19-րդ դարի վերջին քաղաքի պատկերը փոխեցին չորս զինավանները իրենց զորանոցներով և սպայական անձնակազմի բնակելի տներով, երեք զինվորական եկեղեցիներով, երկու եռահարկուսումնական հաստատությունների շենքերով, երկաթգծի համալիրով և նրան սպասարկող հիվանդանոցը,դպրոցը և այլ կառույցներ:

1903 թ. կազմվում և հաստատվում է Ալեքսանդրապոլի նախախորհրդային շրջանի վերջին հատակագիծը, որտեղ նախատեսված էր քաղաքի ապագա զարգացումը:

Մեծ նշանակություն ուներ 1904 թ. Ս.-Պետերբուրգում հրատարակված գերմանացի ճարտարապետ Ա. Բրաուզեվետտերի «Քաղաքացիական կառույցների ճարտարապպետական ձևերը» որսորմնասիրությունը, որտեղ ամփոփված էր բնակելի տների նախագծման եվրոպական փորձը: Այս գրքի որոշ բաժիններ Ալեքսանդրապոլի ճարտարապետները օգտագործել են նոր շենքերի նախագծերը կազմելու ընթացքում:

Հայաստանում խորհրդային կարգերի հաստատումից և 1926 թվականի երկրաշարժից հետո սկսվեց Ալեքսանդրապոլ-Լենինականի կառուցապատման նոր փուլը, շնորհիվ որի կառուցվեցին արտադրական համալիրներ՝ տեքստիլ և կարի գործարաններ, բնակելի տներ, առողջապահական հիմնարկներ, դպրոցներ, հիվանդանոցներ և այլն:

2.2. Նկարագրությունը հիմնավորվում է համապատասխան լուսանկարներով, գծագրերով:

Տես 2.1 կետի հավելվածը:

**III. ՀԱՄԱՅՆՔՈՒՄ ԱՌԿԱ ՊԱՏՄԱՄՇԱԿՈՒԹԱՅԻՆ ՀՈՒՇԱՐՁԱՆՆԵՐԸ**

3.1. «Կումայրի» պատմամշակութային արգելոց-թանգարանի տարածքը ընդգրկում է Ալեքսանդրապոլ-Լենինականի պատմական տարածքը, Ախուրյան գետի ձախ ափը մինչև Վարդբաղ թաղամաս, առանձնացված հատվածներ՝ նախկին մանվածքային գործարանի համալիրը և տեքստիլ գործարանի բնակելի տները, 1-ին գերեզմանոցը, Կազաչի պոստի զինավանը և բնակելի տները, երկաթգծի համալիրը և հիվանդանոցը:

Պատմության և մշակույթի անշարժ հուշարձանների ցուցակում գրանցված են հանրապետական և տեղական նշանակության մոտ 1100 հուշարձան շենք շինություններ:

Հաշվի առնելով այն հանգամանքը, որ հուշարձան շենքերի զգալի մասը կառուցվել է մոտ 100 և ավելի տարի առաջ, երկու ՝ 1926 և 1988 թվականների երկրաշարժները, շահագործումը առանց կապիտալ վերանորոգման, կարելի է հուշարձանների մեծամասնության վիճակը գնահատել որպես անբավարար:

Շնորհիվ պետական, մասնավոր, բարեգործական և օտարերկրյա ներդրումների իրականացվել են որոշ հուշարձան շենքերի ամրակայումը և վերականգնումը:

3.2. Տվյալները հիմնավորվում են պատմության և մշակույթի անշարժ հուշարձանների պետական ցուցակներով, համապատասխան լուսանկարներով:

Տես 3.1 կետի հավելվածը:

**IV. ՊԱՀՊԱՆՄԱՆ ԵՆԹԱԿԱ ՇԵՆՔԵՐ, ՇԻՆՈՒԹՅՈՒՆՆԵՐ**

4.1. Համայնքի տարածքում գտնվող և .համայնքի համար կարևոր նշանակություն ունեցող շենքերը և շինությունները.

1. Վերականգնված.

- մարզային գրադարան (փող. Աճեմյան 4)

- նախկին Սպայի տուն ( հանձնված է ՀԱԵ-ին, Շիրակացու փող. 164)

- նախկին երկաթգծի հիվանդանոց (հանձնված է «Սաստեքս» ՍՊԸ-ին)

- «Հոկտեմբեր» կինոթատրոն (Աբովյան 143)

- մանվածքային գործարանի համալիր

- նախկին մաշկավեներական հիվանդանոցի երկհարկանի մասնաշենք (Մատնիշյան փող. 182)

* Հովհ. Շիրազի հուշատուն-թանգարան (Վարպետաց փող. 101)
* Ավ. Իսահակյանի տուն-թանգարան (Վարպետաց փող. 95)
* «Մ. Մկրտչյան» թանգարան (Ռուսթավելու փող. 30, համայնքապատկան)

- Ասլամազյաններ քույրերի պատկերասրահ:

2. Ամրակայման և վերականգնման փուլում են.

- Ալեքսանդրապոլի Ժողովրդական տունը (Սիմոնյան հիմնադրամի սեփականություն,Շչորսի

փող.,1)

- նախկին ՊԱԿ-ի շենքը (մասնավոր սեփականություն, փող. Աբովյան 218, վերականգնման

աշխատանքները սառեցված են)

* նախկին դատախազության շենքը (մասնավոր սեփականություն, փող. Աբովյան 220 )

4.2. Տվյալները հիմնավորվում են համապատասխան լուսանկարներով, գծագրերով:

**V. ՀԱՄԱՅՆՔԻ ՏԱՐԱԾՔՈՒՄ ԽՐԱԽՈՒՍՎՈՂ ՃԱՐՏԱՐԱՊԵՏԱԿԱՆ ՈՃԸ ԵՎ ՇԻՆԱՐԱՐԱԿԱՆ ՏԵԽՆՈԼՈԳԻԱՆ**

5.1. Համայնքի տարածքում խրախուսվող ոճերն են հայկական ազգային (Անիի դպրոց) , եվրոպական, ռուսական, նեոկլասիցիզմ, մոդեռն, կոնստրուկտիվիզմ և սոց ռեալիզմ:

**1. Շենքերի և շինությունների ծավալային ու ճարտարապետահատակագծային լուծումներին, ինչպես նաև դրանց առանձին մասերին ներկայացվող պահանջները**

ա. «Կումայրի արգելոց-թանգարանի» պահպանման տարածքում ավանդական քաղաքաշինական և ճարտարապետական լուծումներ , քաղաքի մնացած հատվածներում ճարտարապետական ժամանակակից լուժումներ մինչև 4-հարկանի, քաղաքաշինական կարևոր հանգույցներում՝ անհրաժեշտության դեպքում մինչև 5-հարկ.

բ. շենքի ճակատային մասի արտաքին բացվածքների (դռներ, պատուհաններ, ցուցափեղկեր) ձևավորումը,

«Կումայրի արգելոց-թանգարանի» պահպանման տարածքում քաղաքաշինական միջավայրին, պահանջներին և ավանդական լուծումներին համապատասխան.

գ. շենքի տանիքներն ու շենքերի հորիզոնական հարթությունները («հինգերորդ ճակատ»), ինչպես նաև ճակտոնները (ֆրոնտոնները), մանսարդները, ձեղնանցքները, եզրապատերը (պարապետները) և այլն,

Շենքերի տանիքները կարող են լինել լանջավոր, հարթ և համատեղված: Ծածկերը կարող են լինել թիթեղյա, կղմինդր, «Հինգերորդ ճակատ» կարող են լինել կանաչապատ, ջրային մակերեսներ, սպորտային հարթակներ.

դ. շվաքարանները (տենտերը, մարկիզաները),

Շենքերի ճարտարապետական լուծումներին համապատասխան, հաշվի առնելով ավանդական լուծումները.

ե. շենքի ճակատների և տանիքի հարդարման նյութերն ու երանգավորումը, արտաքին լուսավորությունը.

Ճակատների համար տեղական տուֆ, բազալտ, գրանիտ, մարմար և այլ շինաքարեր՝ վարդագույն, սև, դարչնագույն երանգավորումներով: Արտաքին լուսավորությունը շենքերի ճակատների լուծումներին համապատասխան:

**2. Փողոցների, անցումների, հետիոտն ճանապարհների ու հեծանվաուղիների (ճանապարհային ցանց), հրապարակների, ներքին բակերի, շքաբակերի (կուրդոնյերների) և հարթակների կառուցվածքին ու ձևավորմանը, ավտոկայանատեղիների կազմակերպմանը ներկայացվող պահանջները**

ա. ճանապարհային ծածկույթը (նյութը, դեկորատիվ տարրերը և գունային լուծումները),

Ծածկույթը – ասֆալտ, գրանիտ, չորսվասալ, մայթերին՝ տրախիտ, բազալտ, արհեստական սալիկներ (մոխրագույն, կարմիր, սև, դեղին):

բ. համայնքն սպասարկող տրանսպորտի համար նախատեսված կանգառների ձևավորումը,

Տեղանքին և միջավայրին համապատասխան՝թեթև կոնստրուկցիաների, ժամանակակից տեխնիկական միջոցներով համալրված:

գ. հաշմանդամների և բնակչության սակավաշարժուն խմբերի տեղաշարժման համար անհրաժեշտ կահավորանքը (թեքահարթակներն ու հատուկ հարմարանքները` լուսային, ձայնային և այլ նախազգուշացման միջոցներով),

Կառավարության որոշմամբ հաստատված կարգին և նորմատիվ պահանջներին համապատասխամ:

դ. ֆունկցիոնալ ձևավորումը, կանաչապատումը և կահավորանքը (փոքր ճարտարապետական ձևեր կամ դեկորատիվ արվեստի նմուշներ, զրուցարաններ, շվաքարաններ, նստարաններ, շատրվաններ, դեկորատիվ ջրավազաններ, կանաչ տնկարկներ, այդ թվում` ուղղահայաց կանաչապատում և այլն),

Տեղանքին և միջավայրին համապատասխան ժամանակակից լուծումներ՝ ավանդականի պահպանմամբ:

ե. ճանապարհային ցանցին հարող պարիսպների, ցանկապատերի (այդ թվում` դալար ցանկապատերի) կառուցվածքին, նյութին ու ձևավորմանը ներկայացվող պահանջները.

Տեղանքին և միջավայրին համապատասխան ժամանակակից լուծումներ՝ ավանդականի պահպանմամբ:

**3. Լանդշաֆտին, այգեպուրակային շինարարությանը և կանաչապատմանը ներկայացվող պահանջները**

ա. ընդհանուր օգտագործման կանաչ տարածքների և հետիոտն շարժման ակտիվ գոտիների կանաչապատումն ու բարեկարգումը (փոքր ճարտարապետական ձևեր, ջրային մակերեսներ, շատրվաններ, նստարաններ, տաղավարներ, զրուցարաններ և բարեկարգման այլ տարրեր),

Տեղանքին և միջավայրին համապատասխան ժամանակակից լուծումներ՝ ավանդականի պահպանմամբ:

բ. այգեպուրակային շինարարության կազմը (հենապատեր, ծառուղիներ, հարթակներ, աստիճաններ, ինչպես նաև ծառեր, թփեր, սիզամարգեր, ծաղկաթմբեր և գալարվող բույսեր, դեկորատիվ բուսական ծածկույթ, բազմամյա և միամյա բույսերի տեսակներ, կանաչապատման և բարեկարգման այլ միջոցներ),

Տեղանքին , միջավայրին և կլիմային համապատասխան:

գ. անհրաժեշտության դեպքում` քամու դեմ պաշտպանական գոտու ստեղծման միջոցառումները (ծառատունկ, կանաչ ծածկույթների իրականացում տեղական ավանդական տնկանյութերի տեսակներից` տարբեր բարձրության բույսերի զուգակցմամբ),

Բարդիներ, միջին բարձրության թփեր տեղական կլիմային համապատասխան, ավանդական տնկանյութեր: