**ՆԱԽԱԳԻԾ**

**ՍՈՑԻԱԼԱԿԱՆ ՆԵՐԴՐՈՒՄՆԵՐԻ ԵՎ ՏԵՂԱԿԱՆ ԶԱՐԳԱՑՄԱՆ ԾՐԱԳՐԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՄԱՍՆԱԿՑՈՒԹՅԱՆ ՄԱՍԻՆ**

Ելնելով Գյումրի համայնքի ենթակայության նախադպրոցական ուսումնական հաստատությունների շենքային պայմանների բարելավման անհրաժեշտությունից, ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 4-րդ կետով և հիմք ընդունելով 2019 թվականի ապրիլի 25-ի «Սոցիալական ներդրումների և տեղական զարգացման ծրագրին Գյումրի համայնքի մասնակցության վերաբերյալ» հանրային բաց լսման և քննարկման արդյունքների ամփոփումը՝ **Գյումրի համայնքի ավագանին** **որոշում է.**

1. Սոցիալական ներդրումների և տեղական զարգացման ծրագրին մասնակցելու համար դիմել Հայաստանի տարածքային զարգացման հիմնադրամին Գյումրի համայնքի «Սուրբ Մարիամ» համայնքային ոչ առևտրային կազմակերպության շենքի կառուցման առաջնահերթ խնդրով:

2. Հանձնարարել Գյումրու համայնքապետարանի աշխատակազմի կրթության բաժնի պետին՝ սահմանված ժամկետում պատրաստել և Հայաստանի տարածքային զարգացման հիմնադրամին ներկայացնել համապատասխան հայտ՝ ծրագրին մասնակցելու վերաբերյալ:

3 . Հայտի հաստատման դեպքում կատարել 10% ներդրում՝ Սոցիալական ներդրումների տեղական զարգացման ծրագրի պահանջներին համապատասխան:

4. Ծրագրի իրականացման դեպքում վերականգնված ենթակառուցվածքի շահագործման և պահպանման անհրաժեշտ ծախսերը ներառել համայնքի բյուջեում:

5. Վերականգնված ենթակառուցվածքը չօտարել, չսեփականաշնորհել կամ չօգտագործել այլ նպատակներով՝ ծրագրի ավարտից հետո 15 տարվա ընթացքում:

Ռ. ՍԱՆՈՅԱՆ

Ռ. ԱՍԱՏՐՅԱՆ

Ա. ՄԱՆՈՒԿՅԱՆ

Լ. ՋԻԼԱՎՅԱՆ

Հ. ՍՈՒԼԹԱՆՅԱՆ

Կատարող՝   
 Հ. Սուլթանյան

**ՀԻՄՆԱՎՈՐՈՒՄ**

***«*ՍՈՑԻԱԼԱԿԱՆ ՆԵՐԴՐՈՒՄՆԵՐԻ ԵՎ ՏԵՂԱԿԱՆ ԶԱՐԳԱՑՄԱՆ ԾՐԱԳՐԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՄԱՍՆԱԿՑՈՒԹՅԱՆ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

«Սոցիալական ներդրումների և տեղական զարգացման ծրագրին Հայաստանի Հանրապետության Շիրակի մարզի Գյումրի համայնքի մասնակցության մասին» որոշման ընդունումը պայմանավորված է տնակային անմխիթար պայմաններում գործող «Սուրբ Մարիամ» համայնքային ոչ առևտրային կազմակերպության շենքային պայմանների բարելավման անհրաժեշտությամբ:

**ՏԵՂԵԿԱՆՔ**

**«ՍՈՑԻԱԼԱԿԱՆ ՆԵՐԴՐՈՒՄՆԵՐԻ ԵՎ ՏԵՂԱԿԱՆ ԶԱՐԳԱՑՄԱՆ ԾՐԱԳՐԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՄԱՍՆԱԿՑՈՒԹՅԱՆ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2019 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

«Սոցիալական ներդրումների և տեղական զարգացման ծրագրին Հայաստանի Հանրապետության Շիրակի մարզի Գյումրի համայնքի մասնակցության մասին» որոշման ընդունմամբ Գյումրի համայնքի 2019 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: